पत्नी रुपाली के साथ बीहू डांस करते दिखे
Ashish Vidyarthi And Ruapli Barua's Wedding Celebration बॉलीवुड एक्टर आशीष विद्यार्थी ने हाल ही में 57 वर्ष की उम्र में दूसरी शादी की है। अब उनकी शादी की तस्वीरें और वीडियो सोशल मीडिया पर वायरल हैं।
बॉलीवुड एक्टर आशीष विद्यार्थी ने हाल ही में 57 वर्ष की उम्र में दूसरी शादी की है। अब उनकी शादी की तस्वीरें और वीडियो सोशल मीडिया पर वायरल हैं। जहां तस्वीरें कोर्ट मैरिज की हैं वहीं वीडियो में आशीष और उनकी पत्नी रुपाली बरुआ फैमिली और क्लोज फ्रेंड्स के साथ एंजॉय करते नजर आ रहे हैं। 50 वर्षीय रुपाली फैशन डिजाइनर हैं और असम के गुवाहाटी की रहने वाली हैं। वे कोलकाता में NAMEG नाम से फैशन स्टोर चलाती हैं।
ट्रेडिशनल आउटफिट्स में नजर आया कपल
सामने आई कोर्ट मैरिज की तस्वीरों में आशीष और रुपाली बीहू डांस करते नजर आ रहे हैं। वहीं एक तस्वीर में आशीष, रुपाली को मंगलसूत्र बांधते नजर आए। तस्वीरों में आशीष केरल के ट्रेडिशनल मुंडू और कुर्ते में नजर आए। इसके साथ ही उन्होंने असम का ट्रेडिशनल गमछा भी पेयर किया। वहीं रुपाली व्हाइट और गोल्डन मेखला छादोर में नजर आईं जिसके साथ उन्होंने साउथ इंडियन टेंपल आर्ट से इंस्पायर्ड गोल्ड ज्वैलरी पेयर की।
राजस्थानी फोक सॉन्ग पर भी किया डांस
कोलकाता क्लब में हुईं इस शादी के बाद सभी मेहमानों के लिए रिसेप्शन का आयोजन किया गया था। इस मौके पर राजस्थानी फोक सूफी बैंड परफॉर्मेंस भी दी गई। इसका एक वीडियो भी वायरल है जिसमें रुपाली और आशीष डांस करते हुए नजर आ रहे हैं।